Полски клен
Полският клен (Acer campestre), или само клен, е вид дърво от семейство Сапиндови (Sapindaceae).

Описание 
Достига на височина 15 – 25 m и дебелина на стъблото 1 m. Короната е почти кълбовидна. Кората е сиво-кафява, надлъжно мрежовидно напукана. Младите клонки са с ясно видими лещанки, по-старите са покрити с коркови ребра. Листата са с 5 целокрайни затъпени дяла. Цъфти април – май след разлистване; цветовете са жълто-зелени, с по пет чашеслистчета и пет венчелистчета, събрани в чадърести съцветия. Плодовете са двойни крилатки с крилца, под 180° ъгъл; семената са плоски.

Разпространение 
Разпространен е в по-голямата част от Европа, Причерноморието и Кавказ на изток до Иран. В България е установен в цялата страна до 1600 м н.в. Отглежда се и като декоративно дърво. Смята се, че от един декар може да се получи до 100 kg пчелен мед.

Галерия

Източници 

Дървесни видове
Явор
Флора на Азия
Флора на Африка
Флора на България
Флора на Европа